BTW เด้งกว่า 14% หลังคว้างาน “กสท โทรคมนาคม” 2 โครงการเฉียด 600 ลบ.
BTW เด้งกว่า 14% หลังคว้างาน "กสท โทรคมนาคม” 2 โครงการเฉียด 600 ลบ. โดย ณ เวลา 15.50 น. อยู่ที่ระดับ 1.50 บาท บวก 0.19 บาท หรือ 14.50% สูงสุดที่ระดับ 1.56 บาท ต่ำสุดที่ระดับ 1.32 บาท ด้วยมูลค่าการซื้อขาย 5 ล้านบาท
25 ม.ค. 2562

ผู้สื่อข่าวรายงานว่า ราคาหุ้น บริษัท บีที เวลธ์ อินดัสตรีส์ จำกัด (มหาชน) หรือ BTW ณ เวลา 15.50 น. อยู่ที่ระดับ 1.50 บาท บวก 0.19 บาท หรือ 14.50% สูงสุดที่ระดับ 1.56 บาท ต่ำสุดที่ระดับ 1.32 บาท ด้วยมูลค่าการซื้อขาย 5 ล้านบาท

โดยราคาหุ้น BTW ปรับตัวขึ้นแรงหลังมีการรายงานข่าวว่าบริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่มบริษัทฯ ได้ร่วมกับ บริษัท บิ๊กดาต้า ซิสเต็ม จำกัด และ บริษัท ซิสเทค เทคโนโลยี จำกัด ในนามของกิจการค้าร่วมบิ๊กดาต้าซิสเทคเบสท์เทค (Consortium) รับงานโครงการขนาดใหญ่ 2 โครงการ เป็นโครงการในประเทศ โดยมีมูลค่าโครงการรวมประมาณ 581.22 ล้านบาท
ตามการรายงานก่อนหน้านี้ : BTW คว้างาน “กสท โทรคมนาคม” 2 โครงการ มูลค่ารวม 581 ลบ.